நம் நாட்டில் பெண்களின் மீது கொடுமை நடக்கிறது என்று கூவுவதற்கு முன் நம் பாரம்பரியம் குறித்த அடிப்படைத் தெளிவு சிறிதேனும் தேவை. மேற்கத்தியர்கள் பச்சை மாமிசம் உண்டு திரிந்து கொண்டிருந்த காலத்தில் அரசனோடு சேர்த்து அரசிக்கும் மணிமுடி கொடுத்தவர்கள் நம் முன்னோர். இராமாயண காலத்தில் கைகேயி மிகச் சிறந்த போர்க்காலத் தேரோட்டியாக இருந்தவள். மஹாபாரத காலத்தில் சிகண்டி என்ற மூன்றாம் பாலினத்தவரை தங்கள் முக்கியத் தளகர்த்தர்களில் ஒருவராகக் கொண்டது பாஞ்சால நாடு. மலையத்துவஜ பாண்டியன் மகள் படை நடத்திச் சென்று பல நாடுகளைப் பிடித்த வரலாறு நமது. ராஜராஜ சோழனுக்கு முக்கிய ஆலோசகராகச் செயல்பட்டது அவனது தமக்கை குந்தவைப் பிராட்டியார். ராஜேந்திர சோழனுக்கு முக்கிய ஆலோசகர் பரவையார் என்ற அவனது அனுக்கி.